‘n Vernederende studie | Jan se twak
← Die pad na ‘n man se hart.
Liksens vir ‘n huwelik →
‘n Vernederende studie	Posted on 2012/01/19	by Jan Twak Ek het hierdie staaltjie iewers gehoor en so ‘n bietjie verwerk.
Behalwe vir sy skerp tong, is Fielies Conradie met min dinge geseën. Met ‘n lyfie wat die Oros-mannetjie soos Brad Pitt laat lyk en ‘n gesig soos Michael Jacskon voor hy make-up aangesit het, is Fielies ook nie die gewildste item in enige dame se afspraakboekie nie. Selfs mansvriende het die ou maar min en hy word maar min saamgenooi vir enige kuier. As Fielies Conradie naby is, “score” niemand nie. Dit is dus net dan en wan, as nie een van sy vriende lus is vir vrouelawaai nie, dat Fielies saamgenooi word na ‘n kuier.
Dit is ‘n groepie van vier wat die aand by die hotel invaar vir ‘n drinksessie. Fielies is by. Die vier makkers neem stelling in by ‘n tafeltjie so skuins voor die kroegtoonbank. Drankies word bestel. Die kroeg is redelik gepak en dit gaan woelig en vrolik.
Maar Fielies drink nie. Sy oë is vasgenael op die verste punt van die kroegtoonbank. Eenkant en alleen sit die aantreklike blondekop. Mooi uitgevat in ‘n donker besigheidspakkie. Sy drink ‘n pienk drankie met ‘n sambreeltjie. Seker maar stout in hul voornemens, moedig Fielies se drie pêlle hom aan om te gaan kennis maak. Na so drie sopies en ‘n paar kloppe op die blad, is Fielies gereed. Hy stap nader om sy inner sjarme aan die dame te demonstreer.
Skaam en met sy kop half geboë vra hy die dame of hy maar langs haar kan sit en vir haar ‘n drankie kan koop.
Verergd vlieg sy hom in en skree kliphard:
“Ek gaan nie vanaand saam met jou slaap nie, jou vieslike luis!”
Die kroeg is skielik tjoepstil en die mense staar. Selfs die groot luidsprekers het ‘n toweroomblik van stilte tussen die liedjies. Verslae stap Fielies terug en voeg hom weer by sy vriende. Selfs hulle is geskok en het nie so ‘n uitgesproke reaksie verwag nie. Soos spitsverkeer wat weer stadig lewe kry na ‘n ongeluk, begin die kroeg weer geselserig raak.
‘n Ruk later staan die blonde vrou by Fielies-hulle se tafel. Sy kom om verskoning vra. Saggies fluister sy, dat sy besig is met haar doktersgraad in sielkunde en ‘n tesis moet doen. Dit gaan oor hoe mense vernedering verwerk.
Uit die bloute en sonder waarskuwing kyk Fielies haar in die oë en skree kliphard:
“Wat! Twee Honderd Rand! Is jy fokken mal!”
This entry was posted in Uncategorized and tagged Afrikaans, humor, michael jacskon, selfbeeld, staaltjies, vernedering. Bookmark the permalink.	← Die pad na ‘n man se hart.
15 Responses to ‘n Vernederende studie
Reinhardt sê:	2012/01/20 om 04:39	Jan, soos altyd, uitstekend!
Reply	Son sê:	2012/01/19 om 15:45	Fielies, jou doring!
Reply	Jan Twak sê:	2012/01/19 om 15:52	Fielies vir president!
Reply	ekisanna sê:	2012/01/19 om 15:42	“Mooi so Fielies!” Duidelik geen tekorte by sy dinkprosesse nie.
Reply	Jan Twak sê:	2012/01/19 om 15:52	Geen tekort nie, nee.
Reply	Kopbeen sê:	2012/01/19 om 15:22	LOL! Kry sy lekker op haar moer.
Reply	Jan Twak sê:	2012/01/19 om 15:51	Senter!
Reply	Charms sê:	2012/01/19 om 14:51	Briljante comeback!!!!
Reply	Jan Twak sê:	2012/01/19 om 15:50	Miskien trou die twee nog, alhoewel ek twyfel.
Reply	twattie sê:	2012/01/19 om 12:23	High 5 ou maat!!
My pa het altyd gesê as jy nie sterk is nie moet jy slim wees!
Reply	Jan Twak sê:	2012/01/19 om 15:50	Of mooi is nie, kan mens seker byvoeg
Reply	Bileam se Donkie sê:	2012/01/19 om 11:41	Laat dit nou ‘n les wees vir die Sielkunde Dept.
Reply	Jan Twak sê:	2012/01/19 om 15:49	Jip, ek wonder hoe gaan SY die een verwerk.
Reply	sonelscornerSophia sê:	2012/01/19 om 10:51	Whahahahahaha! Mooi so Fielies! Weereens pragtig geskryf Jan!🙂
Reply	Jan Twak sê:	2012/01/19 om 15:49	Dankie Sonella!
Reply	Gesels gerus saam Kanselleer die reaksie	Tik jou kommentaar hier...
Besoeke	46,978 mense is nou vol twak gestop
Mees gelese plasings	Aan my beste vriend	Die verdwaalde (duif)boer	Die pad na ‘n man se hart.	Die prys van Lus	Jan se twak	Blog at WordPress.com.